CELEX: 62008TN0483
Language: el
Date: 2008-11-11 00:00:00
Title: Υπόθεση T-483/08: Προσφυγή της 11ης Νοεμβρίου 2008 — Giordano Enterprises κατά ΓΕΕΑ — José Dias Magalhães & Filhos (GIORDANO)

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/30
            
         Προσφυγή της 11ης Νοεμβρίου 2008 — Giordano Enterprises κατά ΓΕΕΑ — José Dias Magalhães & Filhos (GIORDANO)
   (Υπόθεση T-483/08)
   (2009/C 19/58)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Giordano Enterprises Ltd (Jalan Merdeka, Μαλαισία) (Εκπρόσωπος: M. Nentwig, lawyer)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: José Dias Magalhães & Filhos Lda (Arrifana, Πορτογαλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος Προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 28ης Ιουλίου 2008, στην υπόθεση R 1864/2007-2, στο μέτρο που απέρριψε την προσφυγή της προσφεύγουσα, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «GIORDANO» για προϊόντα των κλάσεων 18 και 25
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχώριση πορτογαλικού σήματος αριθ. 322 534 του λεκτικού σήματος «GIORDANO» για προϊόντα και υπηρεσίες της κλάσεως 25
   
      Απόφαση του τμήματος ανακοπών: Δέχεται εν μέρει την ανακοπή.
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών κατά το μέρος της που δέχεται την ανακοπή για ορισμένα προϊόντα της κλάσεως 18 και απορρίπτει την προσφυγή κατά τα λοιπά.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου καθόσον το τμήμα προσφυγών πλανήθηκε κρίνοντας ότι υφίσταται κίνδυνος συγχύσεως μεταξύ των οικείων σημάτων. Παράβαση του άρθρου 42 του κανονισμού 40/94 του Συμβουλίου καθώς και του κανόνα 15 του κανονισμού της Επιτροπής 2868/95 (1) καθόσον το τμήμα προσφυγών εσφαλμένως έκρινε βάσει του άρθρου 88, παράγραφος 1, στοιχείο α', του κανονισμού 40/94 του Συμβουλίου ενώ ο αντίδικος ενώπιον του τμήματος προσφυγών στήριξε την ανακοπή του μόνο στο άρθρο 8, παράγραφος 1, στοιχείο β', του κανονισμού 40/94 του Συμβουλίου.
   
      (1)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ 1995 L 303, σ. 1).